da da da da da da da nb nb da da en da da da nb nb da da da da da da nb nb da da da da da da nb nb da da da da da da da nb nb da da da da da da da da nb nb da da da da da da da nb nb da da da da da da nb nb da da sv da da da da da nb nb da da da da da da da da da da da da nb nb da da da da da da nb nb da da da da da da nb nb da da da da da da nb nb da da da da da da nb nb da en da da da da nb nb da da da da da nb nb da da da da da da nb nb da da da da da nb nb da da da da en da da nb nb da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da en da cs da da cs cs da da en da da da da da da sv da da da da da en da da da da da da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: marts 2021
onsdag den 31. marts 2021
Bog nr. 6 - For barnets bedste
En virkelig god krimi. Der er en del personer at holde styr på i begyndelsen. Som handlingen tager fart, så kommer de centrale karakterer selvfølgelig mere i centrum og de udfolder sig på en god måde. Deres udfordringer og fortid er nem at relatere til.
Det er dansk krimi med god fart på handlingen og med en en del tvist i plottet. Den er ret nutidigt og meget politisk. Jeg synes virkelig godt om den.
Der er basis for flere bøger med de samme personer. Jeg håber i hvert fald, der kommer flere bøger fra forfatternes hånd.
Indsendt af Birgitte B kl. 16.57 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
søndag den 28. marts 2021
I fredags kom vi til Enø til et rigtig fint feriehus med god plads - og brændeovn! For vejret er jo ikke super varmt.
Vi har været ude og gå tur hver dag. Med godt vejr og halv-dårligt vejr. Her er meget smukt ligegyldig hvad.
Vi skal være her indtil fredag og det burde være tid nok til at komme helt ned i gear og slappe af.
Indsendt af Birgitte B kl. 16.13 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Forår, Livet i almindelighed
fredag den 26. marts 2021
Ja, det er kun en måned siden, jeg havde ferie sidst. Men i dag tager jeg altså på påskeferie. I sommerhus. Igen. Dog ikke samme hus og heller ikke samme del af Sjælland.
Jeg holder ferie helt til 2. påskedag, hvor min yngste også har fødselsdag. Så det er alligevel en del dage, jeg lige pludselig har uden arbejde.
Det bliver igen noget med børn til og fra - og et par enkelte andre familiebesøg. Alle indenfor vores boble. Smitten er høj i min kommune og der er sat særlige restriktioner i gang. Så det bliver rart at vinke farvel og tage en pause fra det hele.
Indsendt af Birgitte B kl. 15.37 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Forår, Livet i almindelighed
onsdag den 24. marts 2021
Til min fødselsdag havde mine svigerforældre købt et par øreringe til mig fra ByFossdal.
Jeg er vild med dem. De 'skifter' farve, alt efter hvad der er bag dem. De er perfekte til Glimmeronsdag - og både til fest og hverdag.
Jeg har flere øreringe fra By Fossdal. Også dem her, som man selv kan vælge materiale og farver på.
Indsendt af Birgitte B kl. 15.14 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Familie, Livet i almindelighed
tirsdag den 23. marts 2021
Det er svært at være utilfreds når solen skinner. Selv om jeg synes, at pollensæsonen har varet en evighed nu, så er jeg også vild med forår og sol. Det var der heldigvis både fredag og søndag.
For jeg er under Corona blevet meget afhængig af at komme udenfor hver dag. Det er dog unægtelig sjovere at gå tur, når solen skinner.
Det er stadig koldt, men jeg har i ren demonstration pakket min vinterjakke væk. Støvlerne er ikke helt inde i skabet, men gummiskoene er på vej frem. Hver gang jeg vasker, så tænker jeg om det mon er sidste gang, jeg bruger mit uldtøj for denne sæson.
Det går stille og roligt mod de varme og lyse tider...
Indsendt af Birgitte B kl. 16.40 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hverdag, Livet i almindelighed
mandag den 22. marts 2021
Bog nr. 5 - Historien om smukke pige
Romanen har afsæt i de nationale anstalter for psykisk og fysisk syge/handicappede, som eksisterede helt op til slutningen af det 20. århundrede. Den handler dog også om kærlighed og hvad den gør ved mennesker.
Lynnie og Nr. 42 flygter fra anstalten og kvinden føder en lille pige. De skjuler sig kortvarigt hos en pensioneret lærerinde, som efterfølgende tager sig af den lille pige. Lynnie bliver bragt tilbage og Nr. 42 formodes død.
Historien følger de tre personer og et par andre i årene der kommer efter. Handlingen skifter mellem de forskellige personers fortælling og springer frem i årene.
Jeg synes måske, den var lidt detaljeret i midten og lidt for overfladisk i slutningen. Det var som om, at den ikke rigtig blev rundet helt af. Jeg har faktisk før haft bogen hjemme, men opgav at læse den. Nu fik jeg tid til at give den en chance til og den er virkelig også en rørende bog.  Så anbefaling herfra...
Læs også anmeldelse af bogen her.
Indsendt af Birgitte B kl. 16.38 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 19. marts 2021
Kjoler og glidende overgang
Jeg har ikke haft kjole på siden jul. Jeg plejer ofte at have kjole eller nederdel på, når jeg er på kontoret. Det har bare ikke lige været vejr til det - og hvorfor egentlig krybe i et par strømpebukser, når man alligevel sidder hjemme.
Ud over det, så er jeg begyndt at drikke hvidvin. Jeg får ofte hovedpine af rødvin og selvom jeg elsker rødvin, så har jeg måtte skifte til hvidvin nogle gange. Eller ingen alkohol overhoved.
Det med at sove længe er slut... eller, det er det nok ikke. Men jeg mærker for alvor, at jeg er A-menneske og sover ikke særlig længe mere i weekenden. Til gengæld falder jeg gerne i søvn på sofaen tidligt på aftenen.
I januar fik jeg nye briller. Med glidende overgang!
Indsendt af Birgitte B kl. 14.21 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hverdag, Livet i almindelighed
torsdag den 18. marts 2021
I går var jeg ude og gå tur efter en af de mange regnbyger. Og fik skudt nogle foto af disse forårsbebudere:
Jeg elsker krokus. De første rigtige forårsblomster, der titter frem. Og farverne er så smukke.
Jeg er vild med solskin og blå himmel. Det er så tiltrængt for tiden. Håber vi snart er forbi nattefrosten, så vi kan komme ud på altanen og sidde.
Indsendt af Birgitte B kl. 18.07 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hverdag, Livet i almindelighed
tirsdag den 16. marts 2021
Det er sol i dag (trods nattefrost).
Jeg har ikke Corona.
Jeg skal have penge tilbage i skat.
Og jeg har været på kontoret.
I aften kommer min veninde til mad og kaffe (Én af tre, som er i min boble).
Indsendt af Birgitte B kl. 15.57 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hverdag, Livet i almindelighed, Test, Vestegnen
mandag den 15. marts 2021
Når hverdagen er savnet
Dette indlæg var i Lokalavisen i sidste uge. Jeg har lige overstået en weekend med snot og ondt i halsen, så online arbejde passer faktisk meget fint i dag. Dog ville jeg gerne have undværet den følelse af surrealisme, jeg fik, da jeg søndag stod ½ time i kø til Corona test. Åh hverdag, du er savnet...
Drømmer du også om forår? Det kommende forår har været længe ventet på så mange niveauer. Det samme har drømmen om alle de ting, vi gerne vil gøre - og som vi måske får lov til igen inden længe.
Jeg drømmer mest om de små ting, som forårets kommen gerne skulle bringe vejen frem for.
F.eks. den dag, hvor test og mundbind ikke længere skal være en del af hverdagen. De dage, hvor mit Nem-id ikke skal bruges hver uge til at booke tid til corona-test. Og de dage, hvor mine hænder ikke dagligt vil være tørret ud af overdreven brug af sprit og håndvask.
Vi kan fejre ét år med corona i disse tider. Et jubilæum jeg ikke har set frem til, eller har tænkt mig at fejre. Et hårdt og uomskifteligt år.
Men trods alt et år, som er gået, og som har betydet virkelig mange ting og ændringer, for alle jeg kender. Med corona har fulgt en meget anderledes hverdag. Det tror jeg har betydet, at de fleste mennesker - både ung og gammel - længes efter den. For hverdagen kan være dejlig og glædelig, netop fordi vi ikke har haft den i snart et år.
Om noget, så har denne corona-pandemi vel lært os at holde af hverdagen. Den helt almindelige grå og lidt (meget) forudsigelige hverdag, hvor rutinerne er i højsædet. Normaliteten som vi kender på rygraden. Den hverdag som vi normalt længes mod at bryde med sommerferie eller juleferie. Den hverdag med søvnige morgener og madpakker til os selv og ungerne. De hurtige morgener, hvor alle skal ud af døren på samme tid, og hvor man nærmest forpustet lander på jobbet to minutter inden det første møde.
Hvor ville jeg give meget for at få den hverdag tilbage igen snart. Så lover jeg aldrig at brokke mig over surt vasketøj, stressende eftermiddage med sport eller andre fritidsaktiviteter og frikadeller, som skal være klar kl. 18.00 sharp, for at det hele kan hænge sammen.
Selvfølgelig længes vi altid efter det, som vi ikke kan få. Det, som vi i disse tider, savner noget så grusomt. Og der er jo også et savn til udenlandsrejser, forlystelser, biografer, koncerter og fester med venner og familie. Men den helt almindelige hverdag kan altså også noget. Og det tror jeg, at vi vil sætte større pris på, den dag vi kan lægge corona-restriktionerne bag os.
Indsendt af Birgitte B kl. 16.39 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Vestegnen
lørdag den 13. marts 2021
Nyeste køb fra Vølve
Der findes ingen bodyscrub så god som Vølves. Hvis du spørger mig. Den er fyldt med god olie. Så fugtgivende at jeg ikke behøver at smøre mig med creme efter et bad.
Denne gang købte jeg også et par shower steamers, som jeg glæder mig til at afprøve. Vi har et meget lille badeværelse, så det skal nok nå at 'steame', når de bliver brugt. Jeg tog Relax varianten - tænker den er god efter en løbetur. Jeg burde nok også have købt et par Snot away, nu pollensæsonen er i gang.
Husk at støtte de små butikker her under Corona. Jeg har selv købt og betalt varerne ovenfor. Her kan du læse mere om mine køb hos Vølve og anbefalinger.
Indsendt af Birgitte B kl. 12.20 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Forår, Hausfrau, Livet i almindelighed, Shopping
fredag den 12. marts 2021
Et år siden jeg blev hjemsendt
I dag er det et år siden, jeg blev sendt hjem for at arbejde hjemmefra i 14 dage. Åh så naiv, jeg og mine kollegaer var dengang. Vi troede vitterligt, at de 14 dage ville være nok og så kunne vi komme tilbage på kontoret. Og hver gang der kom nyt pressemøde, så blev vi skuffede.
Her et år efter er vi (stadig) hjemme. Jeg nåede ikke meget på kontoret i løbet af det sidste år. Faktisk har der kun været to uger i sommerferieperioden og den uge, hvor min kollega holdt efterårsferie, som har været sammenhængende 37 timer på kontoret.
Det er lidt vildt at tænke på... Det med at håbe på at komme tilbage til en normal hverdag. Ja, det har jeg parkeret og pakket langt væk. Jeg tror ikke noget - og selv om jeg håber, så er vi nok i sommerferien, før jeg er tilbage fuldtid. Hvis det endda er der...
Indsendt af Birgitte B kl. 13.23 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed
torsdag den 11. marts 2021
Da vi ramte 1. marts blev det forår. Eller, det var i hvert fald solskin og det så ud til forår. Pyt med at vi for tiden har fået masser af regn. For det skal jo nok komme, det forår.
Den første forårsdag betød også et farvel til vores juletræ. Det var begyndt at drysse en del pga. varme og sol, så det røg ned til haveaffald.
Jeg går stadig i mit uldtøj, striktrøjer og mine vinterstøvler er også på nogle dage. Jeg er dog så småt begyndt at glæde mig til at kunne tage den anden del af min garderobe i brug. Korte ærmer og tyndere materialer og mine gummisko - og den tynde frakke. Det bliver skønt!
Indsendt af Birgitte B kl. 18.22 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hausfrau, Hverdag, Livet i almindelighed
onsdag den 10. marts 2021
I dag er det glimmeronsdag
På Instagram kan du være med i #glimmeronsdag. Faktisk har jeg rullet mig i glimmer allerede mandag, for jeg trængte virkelig til at komme lidt ud af hjemmetøjet.
Jeg købte for nylig en eyeliner med glimmer og jeg har ikke været bleg for at bruge den. Jeg er træt af at vente på en festlig lejlighed, så nu bliver den brugt på helt almindelige dage.
Det kan være lidt tricky at påføre, så jeg skal jo også øve mig. Så er jeg nemlig helt klar den dag, hvor jeg skal til min første 'post-Corona' fest.
Indsendt af Birgitte B kl. 16.19 Ingen kommentarer:
Send med mailBlog om dette!Del via TwitterDel via FacebookDel på Pinterest
tirsdag den 9. marts 2021
Bog nr. 4 - Eleanor Oliphant is completely fine
En rigtig sød bog. Hjerteskærende til tider. God humor og en rigtig fin beskrivelse af ensomhed. Det er virkelig også en god beskrivelse af hele Eleanors udvikling gennem bogen.
Fortælle-måden i bogen er også rigtig velfungerende. Man forstår alle Eleanors tanker og observationer om 'os andre' og samfundet. Man griner lidt af hende og græder en smule, når hun rammer bunden.
Det er svært at forklare handlingen, uden at ødelægge hele oplevelsen af denne bog. For det var virkelig en rigtig, rigtig fin bog, som jeg absolut vil anbefale. Helt klart også en dejlig ferie-bog.
Bogen er oversat til dansk under titlen 'Eleanor Oliphant har det helt fint'.
Indsendt af Birgitte B kl. 16.30 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
mandag den 8. marts 2021
Åh, sikke nogle dejlige solskinsdage i denne weekend. Jeg har fundet solcremen frem og nydt at få lidt sol på næsen. Jeg skal prøve at undgå sol-eksem i år og smører mig derfor allerede med faktor 30.
Samtidig er min pollenallergi nærmest eksploderet. Og jeg skal altså have købt nogle øjendråber. Det er virkelig ikke rart, at øjnene klør, løber i vand og er helt opsvulmede.
Indsendt af Birgitte B kl. 16.09 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Livet i almindelighed, Weekend
fredag den 5. marts 2021
Torsdag er (ofte) svær
Efterhånden er torsdag ikke den bedste dag. Det skyldes primært hjemmearbejdet. Og da torsdagen er den meget lange (10 timers) arbejdsdag, så begynder den at slide på mig.
Det har altid været sådan so-so med torsdagene. Det har altid været en smule hårdt med den lange dag, indtil man lige har vænnet sig til det. Og efter mere end 12 år, så er jeg helt inde i rutinen med torsdagene. Til gengæld er det typisk også en dag, hvor man kan nå rigtig meget arbejde. Med hjemmearbejde er al det fejet af bordet - og torsdagene føles uendelige lange, fordi der sjældent er de afbræk, som torsdage på kontoret ofte byder på.
Jeg er heldigvis ikke den eneste, der synes, det er hårdt med 10 timer på hjemmepladsen. Mine kollegaer har det på samme måde og vi forsøger at holde humøret op på hinanden. Vi er nu gået mod lysere tider og det er stadig lidt lyst, når jeg holder fyraften. Og i dag er det fredag, som er den korte arbejdsdag. Det hjælper altid på humøret til den kommende weekend!
Indsendt af Birgitte B kl. 14.35 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed
onsdag den 3. marts 2021
Flere lækkerier (fra februar)
Februar var fyldt med fastelavnsboller og pandekager og andre lækkerier. Jeg fik bagt en slags müsli-kage med bær og resten af bærrene lavede jeg til topping på min yoghurt.
Måske jeg skulle begynde at kigge efter om nogle bagere sælger noget, der ligner fastelavnsboller?!!
Indsendt af Birgitte B kl. 15.38 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Livet i almindelighed, Mad, Vinter
tirsdag den 2. marts 2021
Og det er hverdag igen herhjemme. Det er nu også dejligt at være hjemme på Vestegnen efter ferien. Søndag gik manden og jeg en tur på 8,7 km og det var skønt at kunne hoppe i kondiskoene. Og forårsbebuderne var kommet frem.
Februar er altid en måned, som går utrolig stærkt her hos mig. Der er flere fødselsdage, bla. min egen, Valentins-dag og (ski)ferie. Og dagene i den korte måned løber bare altid hurtigt.
Nu er det officielt forår - selv om det er koldt og tåget/diset i dag. Fuglene synger (jeg hørte lærken på ferien) og der kommer flere og flere små blomster med farver op af jorden.
Indsendt af Birgitte B kl. 16.05 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hverdag, Livet i almindelighed
mandag den 1. marts 2021
Bog nr. 3 - Englen i skyggen
Jeg har været virkelig lang tid om at få læst denne bog. Den fangede mig aldrig rigtig. Nogle gange var den tæt på at være rigtig spændende og det var nok grunden til, at jeg ikke gik helt fortabt på den. Jeg har jo læst første bog i serien, men havde lidt svært ved at huske personerne. Og de foldede sig nok ud, men ikke lige så fint, som jeg huskede den første bog. Jeg ved ikke, om jeg kommer til at læse den sidste bog i rækken. Helt ærligt, så var denne bog lidt en skuffelse. Læs en anden anmeldelse af den lige her.
Den første bog i serien læste jeg her.
Indsendt af Birgitte B kl. 15.55 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Bog nr. 6 - For barnets bedste
Helt ned i gear...
Bog nr. 5 - Historien om smukke pige
Kjoler og glidende overgang
Når hverdagen er savnet
Nyeste køb fra Vølve
Et år siden jeg blev hjemsendt
I dag er det glimmeronsdag
Bog nr. 4 - Eleanor Oliphant is completely fine
Torsdag er (ofte) svær
Flere lækkerier (fra februar)
Bog nr. 3 - Englen i skyggen
Fantastisk A/S tema. Temadesign af Jason Morrow. Leveret af Blogger.